Kazys Kemežys

Kazys Kemežys (1901 m. rugsėjo 16 d. Alvitas, Vilkaviškio apskritis – 1981 m. spalio 29 d. Sidnėjus, Australija) – Lietuvos ekonomistas, žurnalistas, redaktorius.

 Biografija 
Pirmojo pasaulinio karo metu mokėsi lietuvių progimnazijoje Jaroslavlyje. Grįžęs į Lietuvą, baigė Lietuvos mokytojų sąjungos suaugusiųjų gimnaziją Kaune, 1935 m. – Vytauto Didžiojo universiteto Teisių fakulteto ekonomikos skyrių.

Dirbo Geležinkelių valdyboje. 1935 m. redagavo laikraštį „Geležinkelininkas“. 1935 m. paskirtas Susisiekimo ministro sekretoriumi. Nuo 1936 m. – Klaipėdos bendrovės „Rytas“, nuo 1939 m. – Kauno bendrovės „Spindulys“ direktorius. Lietuvą okupavus TSRS dalyvavo rezistencinėje veikloje, buvo suimtas ir kankintas. 1944 m. pasitraukė i Vakarus.

1945 m. leido ir redagavo laikraštį Lietuvis Hasendorfe Vokietijoje, nuo 1946 m. dirbo Šveicarijos lietuvių bibliografinio archyvo atstovu britų zonai. 1949 m. emigravo į Australiją, kur buvo nuolatinis savaitraščio „Mūsų pastogė“ bendradarbis. 

 Bibliografija 
 Po pasaulį besiblaškant, atsiminimų knyga, 1959 m., 1992 m.

 Šaltiniai 

Kategorija:Lietuvos redaktoriai
Kategorija:Lietuvos ekonomistai
Kategorija:Australijos lietuviai